Poliisi on suhtautunut torjuvasti Vinkkimiesten pyyntöihin päästä seuraamaan ja kuvaamaan asekoulutusta, mutta sitä on tarjolla myös yksityisellä turva-alan puolella.

Uudessa jaksossa Vinkkimiesten Pekka Lehtisen on tehtävä päätöksiä voimankäytöstä sekunneissa tai niiden murto-osissa.

– Ei ole todellakaan helppoa. Suppeakin koulutus auttaa ymmärtämään paljon näistä vaikeista tilanteista, Lehtinen sanoo.

Vinkkimiehet on noin parin viikon välein MTV.fi:ssä ilmestyvä keskusteluohjelma, jossa MTV Uutisten rikostoimituksen päällikkö Jarkko Sipilä ja rikostoimittaja Pekka Lehtinen vaihtavat mielipiteitään rikos- ja oikeusalan ajankohtaisista aiheista ja toisinaan haastattelevat alan vaikuttajia.